CELEX: 32016D1030
Language: hu
Date: 2016-06-23 00:00:00
Title: A Bizottság (EU) 2016/1030 végrehajtási határozata (2016. június 23.) a 2004/211/EK határozat I. mellékletének a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és országrészek jegyzékében szereplő, Libanonra vonatkozó bejegyzés módosításáról (az értesítés a C(2016) 3778. számú dokumentummal történt) (EGT-vonatkozású szöveg)

25.6.2016   
            
            
               HU
            
            
               Az Európai Unió Hivatalos Lapja
            
            
               L 168/17
            
         A BIZOTTSÁG (EU) 2016/1030 VÉGREHAJTÁSI HATÁROZATA
   (2016. június 23.)
   a 2004/211/EK határozat I. mellékletének a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és országrészek jegyzékében szereplő, Libanonra vonatkozó bejegyzés módosításáról
   
      
         (az értesítés a C(2016) 3778. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, valamint 19. cikkének bevezető mondatára, továbbá a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalának állat-egészségügyi feltételeit. Az irányelv többek között úgy rendelkezik, hogy a lófélék Unióba történő behozatala csak olyan harmadik országokból engedélyezett, amelyek legalább hat hónapja mentesek a takonykórtól.
            
         
               (2)
            
            
               A 2004/211/EK bizottsági határozat (3) létrehozza azon harmadik országoknak, illetve – régiókba sorolás alkalmazása esetén – a harmadik országok azon részeinek a jegyzékét, amelyekből a tagállamok engedélyezik a törzskönyvezett lovak ideiglenes behozatalát, ideiglenes kivitelt követő újrabehozatalát vagy behozatalát.
            
         
               (3)
            
            
               A Bizottság azt követően, hogy 2011-ben Libanonban takonykór megbetegedéseket azonosítottak, a 2011/512/EU bizottsági végrehajtási határozat (4) elfogadásával felfüggesztette többek között a törzskönyvezett lovak Libanonból történő behozatalát. 2016 májusában a Libanon által benyújtott információk azt bizonyítják, hogy a betegséget sikeresen felszámolták, és a betegség 2011. augusztus 23-án megerősített utolsó előfordulása óta a folyamatos felügyelet során nem mutattak ki újabb megbetegedést az ország lópopulációjában.
            
         
               (4)
            
            
               Mivel már több mint hat hónap eltelt a legutóbbi libanoni takonykór-megbetegedés óta, helyénvaló engedélyezni ebből az országból a törzskönyvezett lovak ideiglenes behozatalát, ideiglenes kivitelt követő újrabehozatalát vagy behozatalát. A 2004/211/EK határozat I. mellékletében a Libanont érintő bejegyzést ezért ennek megfelelően módosítani kell.
            
         
               (5)
            
            
               A 2004/211/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/211/EK határozat I. mellékletében a Libanonra vonatkozó bejegyzés helyébe a következő szöveg lép:
   
      
                  „LB
               
               
                  Libanon
               
               
                  LB-0
               
               
                  Az ország egész területe
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. június 23-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 1992.9.14., 54. o.
   
   
      (2)  HL L 192., 2010.7.23., 1. o.
   
   
      (3)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (4)  A Bizottság 2011. augusztus 18-i 2011/512/EU végrehajtási határozata a 2004/211/EK határozat I. mellékletének az élő lófélék és ezek spermájának, petesejtjének és embriójának az Európai Unióba történő behozatala tekintetében engedélyezett harmadik országok és országrészek jegyzékében a Bahreinra és Libanonra vonatkozó bejegyzések tekintetében történő módosításáról (HL L 214., 2011.8.19., 22. o.).